EUROOPAN KOMISSIO 


HAskThePresident ja HSpaceChat — Osallistumisehdot 


Osallistumiskelpoisuus 


1. Osallistuminen on sallittu ainoastaan omissa nimissään esiintyville yksityishenkilöille. Toimittajien 
ja median edustajien lähettämiä videoita ei oteta huomioon. 
2. Alle 18-vuotiailla osallistujilla on oltava kirjallinen lupa vanhemmiltaan. 


Videoita koskevat säännöt 


E 


Videoiden enimmäispituus on 30 sekuntia. 

4. Osallistujien on jaettava videonsa Instagramin kautta tarinoina, julkaisuina tai Direct-viesteinä, 
Facebook Messengerin kautta, Twitterin kautta tai sähköpostitse osoitteeseen 
COMM-SOCIAL-MEDIA-TEAMO ec.europa.eu. 

5. Osallistujien on merkittävä/tägättävä Euroopan komissio sosiaalisen median alustoilla tekemiinsä 
julkaisuihin. 

6. Jokainen osallistuja voi lähettää rajoittamattoman määrän videoita. 

7. Alle 18-vuotiaiden osallistujien on lisättävä kuhunkin videolähetykseen allekirjoitettu lupa 
vanhemmiltaan. 

8. Jatkoon päässeiden osallistujien on hyväksyttävä tietosuojaseloste ja täytettävä 

suostumuslomake voidakseen osallistua. 


Ehdot 


9. Euroopan komissio ei ole vastuussa videoista, jotka häviävät tai turmeltuvat tai jotka on 
toimitettu väärin, tapahtui tämä millä tavalla tahansa. 

10. Euroopan komissio ei missään tapauksessa ole vastuussa osallistujille tai kolmansille osapuolille 
mahdollisesti koituvasta tappiosta, haitasta tai henkilövahingosta, joka on aiheutunut tai 
tapahtunut kysymysvideon kuvaamisen ja lähettämisen yhteydessä. 

11. Komissiota ei voi pitää vastuussa mistään kustannuksista, joita osallistujille aiheutuu 
osallistumisen johdosta. 


Aikataulu 


12. Kysymysvideoiden lähettämiselle määritellään tietty ajanjakso Facebook-, Instagram- ja Twitter- 
julkaisuissa, ja jatkoon päässeihin osallistujiin otetaan yhteyttä pian määräajan umpeutumisen 
jälkeen. 


Valintaperusteet 


13. Valintaperusteita ovat osallistumisehtojen noudattaminen, videon laatu ja kysymyksen 
relevanssi. 

14. Valinnan suorittaa Euroopan komission puolesta valintalautakunta, joka koostuu Euroopan 
komission henkilöstön edustajista. Valintalautakunta ottaa huomioon osallistumiskelpoisuutta ja 
videoita koskevat säännöt ja valitsee 5 parasta ehdokasta. Otamme yhteyttä näihin 5 
osallistujaan ja pyydämme heitä hyväksymään tietosuojaselosteen ja nämä osallistumisehdot. 


Palkkiot 


15. 


16. 


Euroopan komissio tai mikään sen puolesta toimiva organisaatio ei missään vaiheessa pyydä 
mitään maksua tai ostoa vastineeksi osallistumisesta tähän menettelyyn. 

Kaikki osallistujat vastaavat kaikista kuluista, joita heille voi aiheutua osallistumisesta ja videon 
kuvaamisesta ja lähettämisestä (mukaan lukien kaikki internetin käytöstä aiheutuvat kulut). 


Sääntöjen hyväksyminen 


17. 


18. 


19. 


Videon lähettäminen merkitsee Instagramin, Facebookin ja Twitterin käyttöehtojen 
hyväksymistä. 

Osallistujat hyväksyvät, että videon lähettäminen antaa Euroopan komissiolle luvan ottaa heihin 
yhteyttä Instagramin, Facebookin tai Twitterin kautta tai sähköpostitse. 

Euroopan komissio pidättää oikeuden näiden osallistumisehtojen muuttamiseen milloin tahansa 
ilman ennakkoilmoitusta ja osallistumisehtojen päivittämiseen siihen varatulla verkkosivulla. 
Osallistuja vastaa siitä, että hän tarkistaa osallistumisehdot säännöllisesti edellä mainitussa 
osoitteessa voidakseen todeta mahdolliset muutokset. 


Diskvalifiointi 


20. 


21. 


Jos lähetetty video ei täytä edellä kuvattuja osallistumisehtoja, se voidaan diskvalifioida ilman 
ennakkoilmoitusta. 

Osallistujat, jotka eivät hyväksy osallistumisehtoja tai henkilötietojensa käsittelyä tai jotka 
peruvat osallistumisehtojen hyväksyntänsä, diskvalifioidaan automaattisesti. 


Tekijänoikeus 


22. 


23. 


24. 


25. 


26. 


Osallistujat vakuuttavat, että he ovat sisältönsä/teoksensa ainoa tekijä ja siihen (mahdollisesti) 
liittyvien oikeuksien haltija ja että he eivät ole rikkoneet eivätkä tule rikkomaan mitään 
tekijänoikeutta, oikeutta yksityisyyteen, kuvaoikeutta tai minkään kolmannen osapuolen muuta 
oikeutta. 

Mikä tahansa näyttö plagioinnista, johon sisältyy jonkun muun tekijän kielen tai ajatusten 
luvaton käyttö ja niiden esittäminen ominaan, johtaa videon diskvalifiointiin. 

Osallistujat vahvistavat myös, että kaikki sisältö on täysin mallivapaata. Tämä tarkoittaa, että 
kaikki kolmannet osapuolet, jotka ovat luoneet sisältöä tai osallistuneet jollain tavalla sisällön 
luomiseen, ovat aiemmin antaneet suostumuksensa edellä mainittuun käyttöön. 

Sen lisäksi, että osallistujat vakuuttavat olevansa tekijänoikeuksien ja lähioikeuksien omistajia, he 
vakuuttavat noudattaneensa videon tekemisessä kaikkia relevantteja lakeja (tekijänoikeus, 
yksityisyyden suoja jne.) ja että he ovat hankkineet kaikki tarvittavat oikeudet ja saaneet kaikki 
tarvittavat luvat. Osallistujien on otettava huomioon, että tähän saattaa sisältyä kolmansien 
osapuolten teoksia (kuten arkkitehtonista suunnittelua, veistoksia, valokuvia tai tavaramerkkejä) 
tai kuvaoikeuksia (jos valokuvassa on tunnistettavissa olevia henkilöitä). 

Osallistujat eivät saa kuvata yksityishenkilöitä ilman lupaa. Lasten esiintyminen videolla 
edellyttää vanhempien lupaa. Videon lähettäessään osallistujat siirtävät Euroopan unionille 
peruuttamattomasti videon maailmanlaajuisen omistusoikeuden ja kaikki siihen liittyvät teollis- 
ja tekijänoikeudet. Euroopan unioni saa yksinoikeudet videon käyttöön, missä "käyttö" tarkoittaa 
erityisesti tallentamista, arkistointia, toisintamista, muokkaamista, editointia, muuttamista, 
jakelua, esittämistä, julkaisemista, tulostamista, näyttämistä, lähettämistä eri kanavien kautta, 
saataville asettamista, yleisöviestintää, mukaan lukien sosiaalinen media, johdannaisteosten 
laatimista, synkronointia, kääntämistä tai muuta käyttöä digitaalisessa ja materiaalisessa 
muodossa. 

Euroopan unioni saa myös oikeuden sallia videon uudelleenkäytön komission asiakirjojen 
uudelleenkäytöstä 12 päivänä joulukuuta 2011 annetun komission päätöksen (2011/833/EU) 
mukaisesti. 


27. 


Osallistujien on myös luovuttava oikeudestaan tulla mainituksi videon tekijänä edellä mainittua 
käyttöä varten. Lähettämällä videon osallistujat vakuuttavat, että he eivät tekijänoikeuden 
alaisten moraalisten oikeuksiensa nojalla vastusta nimensä mainitsemista tai mainitsematta 
jättämistä, kun videota esitetään yleisölle (esimerkiksi kun se julkaistaan sosiaalisessa mediassa). 


Sovellettava oikeus 


28. 


Näitä osallistumisehtoja koskeviin mahdollisiin kiistoihin sovelletaan Euroopan unionin oikeutta, 
jota tarpeen mukaan täydennetään Belgian aineellisella oikeudella. Kaikki näistä ehdoista 
johtuvat tai niihin liittyvät mahdolliset erimielisyydet, kiistat tai vaateet, joista osallistuja ja 
Euroopan unioni eivät pääse sovintoratkaisuun, käsitellään yksinomaan Brysselin 
tuomioistuimissa. 


Tietosuoja 


29. 


30. 


31. 


32. 


33. 


Tämän menettelyn järjestää Euroopan komission viestinnän pääosasto, yksikkö A1 
(rekisterinpitäjä). 

Kaikkia mahdollisesti kerättyjä henkilötietoja (nimi, kansalaisuus, syntymäaika, postiosoite, 
sähköpostiosoite, puhelinnumero, sosiaalisen median tili) pitää hallussaan rekisterinpitäjä tai sen 
uskottu edustaja, ja niitä käytetään ainoastaan tässä yhteydenpidossa. Tietoja ei luovuteta 
ulkopuolisille. Tiedot säilytetään 1 vuoden ajan videoiden lähetysajan päättymisestä, minkä 
jälkeen ne poistetaan automaattisesti. 

Euroopan komissio on sitoutunut turvaamaan henkilötietojen suojan. Henkilötietoja käsitellään 
asetuksen (EU) 2018/1725 mukaisesti. Kaikkia viestinnän pääosaston tai sen toimeksisaajien 
käsittelemiä henkilötietoja käsitellään samalla tavoin. Tarkempaa tietoa henkilötietojen 
käsittelystä ja osallistujan oikeuksista on tietosuojaselosteessa. Osallistujat voivat myös pyytää 
lisätietoja tietosuojaselosteessa mainituista osoitteista. 

Jos osallistujat haluavat tarkistaa, mitä henkilötietoja heistä tallennetaan, pyytää niiden 
muuttamista, korjaamista tai poistamista tai jos heillä on kysyttävää oikeuksistaan tai tietojen 
käsittelystä tämän toiminnan yhteydessä, he voivat ottaa yhteyttä rekisterinpitäjään osoitteella: 
COMM-SOCIAL-MEDIA-TEAMO ec.europa.eu . 

Tarpeen vaatiessa he voivat ottaa yhteyttä Euroopan tietosuojavaltuutettuun (EDPS). 
Yhteystiedot ja tiedot rekisteröidyn oikeuksista ovat saatavilla Euroopan tietosuojavaltuutetun 


verkkosivuilla: https://edps.europa.eu/. 


Yhteydenotot 


34. 


35; 


Jos osallistuja haluaa peruuttaa osallistumisehtojen hyväksyntänsä, hän voi ottaa yhteyttä 
viestinnän pääosaston strategisen viestinnän yksikköön osoitteella: 
COMM-SOCIAL-MEDIA-TEAMO ec.europa.eu. 

Jos osallistuja haluaa esittää kysymyksiä ennen videonsa lähettämistä tai sen jälkeen, hän voi 
ottaa yhteyttä järjestävään yksikköön osoitteella: 

COMM-SOCIAL-MEDIA-TEAMO ec.europa.eu. 


